אירוויזיון 1996

אירוויזיון 1996 הייתה ההפקה ה-41 של תחרות הזמר הנערכת מדי שנה מטעם רשת השידור "אירוויזיון" של איגוד השידור האירופי.

התחרות נערכה בתאריך 18 במאי 1996 באוסלו בירת נורווגיה, באולם "Oslo Spectrum" שהכיל קהל של 10,000 צופים, בעקבות זכייתה של נורווגיה שנה קודם לכן באירוויזיון 1995 עם השיר "Nocturne" בביצועה של להקת Secret Garden, בתחרות זו לפני כל שיר הופיע סרטון בו הזמר קיבל איחול להצלחה מפוליטיקאי מארצו.
הזוכה בתחרות זו הייתה אירלנד עם השיר "הקול" בביצועה של הזמרת איימר קווין. הייתה זו זכייתה הרביעית של אירלנד ב-5 שנים, והשביעית והאחרונה של אירלנד עד היום בתולדות התחרות. למרות שלא זכתה מאז, ממשיכה אירלנד להחזיק בתואר שיאנית הזכיות (יחד עם שוודיה).

למקום השני הגיעה נורווגיה בשיר "I Evighet" בביצועה של אליזבת אנדריאסן, אחת מצמד הזמרת שייצגו את נורווגיה באירוויזיון 1985 וזכתה אז במקום הראשון. למקום השלישי הגיעה שוודיה. פורטוגל הגיעה להישג הגבוה ביותר שלה בתולדות התחרות עד אז, כאשר סיימה במקום השישי.

השיר הבולט של התחרות היה של בריטניה בשיר "Ooh Aah ... Just A Little Bit " של הזמרת ג'ינה ג'י שלבשה בתחרות שמלת מראות נוצצת שחשפה את תחתוניה. היא נחשבה למועמדת לזכות בתחרות אך סיימה בסוף במקום השמיני.

שלב הסינון
בניגוד לשנתיים הקודמות בהן נערך ניפוי, ומדינות שסיימו במקומות האחרונים נאלצו להיעדר מהתחרות, החליטו הפעם באיגוד השידור האירופי לאפשר לכל מדינה להגיש מועמדות להשתתף באירוויזיון.
29 מדינות שלחו את שיריהן בחודש מרץ 1996, כחודשיים לפני האירוויזיון, קודם-כל לשלב סינון. בכל אחת מהמדינות התכנסה ועדת שיפוט שהאזינה להקלטות אודיו של השירים וניקדה אותם, ושבעת השירים שקיבלו את הניקוד המצטבר הנמוך ביותר הודחו מהתחרות. המדינה היחידה שהייתה פטורה משלב סינון זה הייתה נורווגיה, מאחר שאירחה את התחרות.

בין 7 השירים שהודחו מהתחרות היה שירה של גלית בל מישראל "שלום עולם" שזכתה בקדם האירוויזיון. השיר זכה במקום ה-28 מתוך ה-29 עם 12 נקודות בלבד, ולפיכך ישראל לא השתתפה בתחרות עצמה. שש המדינות הנוספות שלא עברו את הסינון היו: דנמרק, רוסיה, גרמניה, רומניה, הונגריה ומקדוניה, שניסתה להשתתף בתחרות בפעם הראשונה באותה שנה ולא הצליחה להיכנס אליה.

הקמת "ארבע הגדולות" בעקבות כישלון גרמניה
גרמניה לא השתתפה בתחרות באותה שנה, לאור כישלונה בשלב הסינון. המדינות המשתתפות בתחרות משלמות לאיגוד השידור האירופי בעבור השתתפותן, לפי מפתח של מספר תושבים ונתונים סוציו-אקונומיים שונים. גרמניה, אחת המדינות שמשלמות את דמי ההשתתפות הגבוהים ביותר למימון התחרות, הייתה פטורה מדמי ההשתתפות לאור הדחתה המוקדמת מהתחרות. יצא שהיעדרותה של גרמניה גרמה לקשיים כלכליים לאירוויזיון באותה תחרות. בעקבות כך, הוחלט שארבע המדינות המשלמות את הסכומים הגבוהים ביותר למימון התחרות, גרמניה, ספרד, בריטניה וצרפת, תוכלנה להשתתף בכל אירוויזיון עתידי ולא תודחנה משום תחרות גם אם תגענה למקומות האחרונים. כך למשל צרפת סיימה במקום הלפני-אחרון באירוויזיון 1998 והשתתפה בכל זאת בתחרות בשנה שלאחר מכן. ספרד שסיימה אחרונה בתחרות לשנת 1999 השתתפה באירוויזיון 2000. ב-2004 החלה שיטת חצאי הגמר ומאז מקומן של "ארבע הגדולות" בגמר משוריין ללא צורך בהשתתפות בחצי גמר.

עם חזרתה של איטליה לתחרות ב-2011 היא זכתה באותו מעמד לאור דמי ההשתתפות הגבוהים שהיא משלמת, ובכך הפכו "ארבע הגדולות" ל"חמש הגדולות".

השירים המשתתפים
 סדר מדינה שפה שם המבצע שם השיר תרגום מיקום ניקוד1 טורקיהטורקיתשבנם פאקרBeşinci mevsimהעונה החמישית12572 בריטניהאנגליתג'ינה ג'יOoh Aah... Just a Little Bitאו אה... רק עוד קצת8773 ספרדספרדיתאנטוניו קארבונל¡Ay, qué deseo!או, איזה רצון!20174 פורטוגלפורטוגזיתלוסיה מוניזO meu coração não tem corלליבי אין צבע6925 קפריסיןיווניתקונסטנטינוסΜόνο για μαςרק עבורנו9726 מלטהאנגליתמרים כריסטיןIn a woman's heartבליבה של אישה10687 קרואטיהקרואטיתמאיה בלגדןSveta ljubavאהבה אלוהית4988 אוסטריהפורארלברגיתג'ורג' נוסבאומרWeil's dr guat gotעכשיו כשזה הולך טוב איתך10689 שווייץצרפתיתקתי לאנדרMon cœur l'aimeליבי אוהב אותו162210 יווןיווניתמריאנה אפסטרטיוΕμείς φοράμε το χειμώνα ανοιξιάτικαאנחנו לובשים בגדי קיץ בזמני חורף143611 אסטוניהאסטוניתמריה-ליס אילוס ואיבו לינהKaelakee häälצליל של שרשרת59412 נורווגיהנורווגיתאליזבת אנדריאסןI evighetלנצח211413 צרפתברטוניתדן אר ברז ולהקת מורשת הקלטיםDiwanit bugaleמי יתן ותשגשגו, ילדים191814 סלובניהסלובניתרגינהDan najlepših sanjיומו של החלום הטוב ביותר211615 הולנדהולנדיתמקסין ופרנקלין בראוןDe eerste keerבפעם הראשונה77816 בלגיההולנדיתליסה דל בוLiefde is een kaartspelאהבה היא משחק קלפים162217 אירלנדאנגליתאיימר קוויןThe Voiceהקול116218 פינלנדפיניתיסמיןNiin kaunis on taivasהשמיים כה יפים23919 איסלנדאיסלנדיתאנה מיולSjúbídúשובי-דו135120 פוליןפולניתקאשה קובלסקהChcę znać swój grzechרוצה לדעת מהו חטאי153121 בוסניה והרצגובינהבוסניתאמילה גלאמוצ'קZa našu ljubavבשביל אהבתנו221322 סלובקיהסלובקיתמרצל פאלונדרKým nás mášעד שנהיה בידייך181923 שוודיהשוודיתלהקת פעם נוספתDen vildaהפראית3100

מדינות שנופו
 מדינה שפה שם המבצע שם השיר תרגום דנמרקדניתמרטין לופט ודורותי אנדרסןKun med digרק איתך גרמניהגרמניתלאוןPlanet of blueהכוכב הכחול הונגריההונגריתגיאון דלהושהFortunaפורטונה ישראלעבריתגלית בלשלום עולם— מקדוניהמקדוניתקליופיSamo tiרק אתה רומניהרומניתמוניקה אנגל וסינקרוןRugă pentru pacea lumiiתפילה לשלום העולם רוסיהרוסיתאנדריי קוסינסקיЯ это я (Ya eta ya)אני מה שאני

מגישי הניקוד
 -מרשה
 -איילין דאן

קישורים חיצוניים


 אירוויזיון 1996, באתר האירוויזיון הרשמי
 היסטוריית ההצבעות של אירוויזיון 1996

*
1996
קטגוריה:נורווגיה באירוויזיון
קטגוריה:נורווגיה: טלוויזיה
קטגוריה:1996 במוזיקה
קטגוריה:אוסלו: היסטוריה
קטגוריה:1996 בנורווגיה